kardosdrur/scandi-wiki huggingface dataset:
Lusitanien

Lusitania eller Hispania Lusitania var en romersk provins som i store træk omfattede det moderne Portugal, undtagelsen var nogle områder i Nordportugal som tilhørte Hispania Tarraconensis, samt nogle områder, som i dage tilhører Spanien. Romerne gav området navn efter det iberiske folk lusitanerne, som i lang tid bekæmpede den romerske okkupation.

Provinshovedstaden var Augusta Emerita. En anden vigtig by var Conimbriga, i nærheden af den moderne by Coimbra (som i den romerske periode hed Aeminium, men senere skiftede navn til minde om Conimbriga). Dette er den bedst bevarede romerske by i Lusitania, hvor det stadig er muligt at se fundamenterne fra private og offentlige bygninger. Udgravninger har været i gang siden 1898.

Historie 
Livius beretter at romerne mødte Lusitanerne første gang i 218 f.Kr., da de kæmpede som lejesoldater for Karthago mod romerne i den 2. puniske krig. Siden kæmpede de også mod romerne i 194 f.Kr., og var til tider allieret med keltibererne.

I 179 f.Kr. fejrede praetoren Lucius Postumius Albinus en triumf efter sine sejre over lusitanerne. Det betød ikke at krigene var slut, i 155 f.Kr., var der stadig kampe, lusitanerne blev ledet af Punicus (et navn, som antyder at han var en karthaginensisk general) og Cesarus. Den romerske general Servius Sulpicius Galba indgik en falsk våbenhvile med dem, og mens lusitanerne fejrede dette gik han til angreb. Mange blev massakreret, og de overlevende blev solgt som slaver. Dette førte til et nyt oprør, ledet af Viriathus, men han blev snart dræbt af forrædere i lusitanernes egne rækker.

Prokonsulen Decimus Junius Brutus og Marius måtte også kæmpe mod lusitanerne, og trods flere romerske sejre, fortsatte de med at gøre modstand. Senere allierede de sig med Sertorius i hans kamp mod Sulla, og først under kejser Augustus blev de endeligt pacifiseret; måske blev lusitanerne i realiteten udryddet.

Dermed var erobringen af den iberiske halvø komplet, og og en administrativ omorganiseringen begyndte; den betød, at i 14 f.Kr. blev Hispania delt i tre provinser: Lusitania, Hispania Tarraconensis og Hispania Baetica.

Romerne mistede kontrollen over Lusitania i det 5. århundrede, hvorefter visigoterne kunne invadere og udfylde magttomrummet i Hispania.

Eksterne henvisninger 

Hispania
Byer og territorier i Romerriget
Missourikompromiset

Ved Missourikompromiset i 1819 søgte Missouri om optagelse i Unionen (USA) som en slavestat. Dette affødte en stor debat i senatet om slaveri. Kongresmænd fra nord mente, at det ville skabe en ubalance i forholdet mellem slavestater og frie stater. Man indgik derfor et kompromis i 1820, Missourikompromiset, ifølge hvilket Missouri blev indlemmet i Unionen som slavestat, og Maine blev indlemmet som en fri stat.

USA's historie
Kompromiset
Kansas-Nebraska loven

I 1854 blev den såkaldte Kansas-Nebraska lov godkendt. Denne lov inddelte dele af Great Plains-territoriet i to territorier nemlig Kansas og Nebraska. Regionen blev opnået for nybyggerne, og snart efter havde både Kansas og Nebraska indbyggere nok til at blive optaget i Unionen som stater. Indbyggerne i de to stater skulle selv bestemme, om deres stat skulle optages som slavestat eller ej. Dermed ophævede Kansas-Nebraska loven Missourikompromiset, da det kunne betyde et ulige forhold mellem slavestater og slavefrie stater, hvis begge stater blev optaget som slavestater eller slavefrie stater.

USA's historie
Kansas
Nebraska
Jalapeño

Jalapeño (Udtale:  eller , ) er en lille til mellemstørrelses chilipeber, som er anerkendt for sin varme, brændende følelse, der bliver produceret i munden, når den bliver spist. Modsat af hvad mange tror, ligger Jalapeños i den milde ende i forhold til andre slags chili og er derfor meget ofte den som anvendes til Tex mex og fastfood retter hvor chilismag ønskes.

Smagsstyrken af chili (og tilsvarende fødevarer) måles på den såkaldte scoville-skala. Her placeres jalapeño midt i feltet, med en scoville-værdi på 6-8.000.  

Den beslægtede chili habanero topper omkring 350.000 scoville. De stærkeste chilier ligger (i øjeblikket 2014) på 3-4 millioner scoville-enheder.

Se også 
 Chipotle - tørret og røget chili, ofte af typen jalapeño

Eksterne kilder/henvisninger 

Chili
Spanske ord og vendinger
Tom Kaulitz

Tom Kaulitz (født 1. september 1989 i Leipzig, Tyskland) er guitarist i det tyske band Tokio Hotel.
Han har siden 9-årsalderen optrådt med sin tvillingebror, Bill.
De begyndte senere hen at lave musik sammen med Georg Listing, bassist og Gustav Schäfer, trommeslager – på det tidspunkt hed bandet Devilish.

Barndom 
Toms forældre Simone Kaulitz og Jörg Kaulitz blev skilt da tvillingerne var 6 år. Han og Bill flyttede med deres mor. Deres mor blev atter gift.Tom er 10 min. og 58 sek. ældre end Bill.

Eksterne henvisninger 

 

Guitarister fra Tyskland
Personer fra Leipzig
Maria Hirse

Mariia Madeleine Sea Svensson, tidligere Mariia Madeleine Hirse (født Maria Hirse; 13. december 1971 i Allerød) er en dansk journalist, forfatter, psykoterapeut, foredragsholder, brevkasseredaktør og studievært. På et tidspunkt har hun også været model. Hun ændrede i 2006 navn til Mariia Madeleine Hirse, efter råd fra en numerolog. Senere har hun ændret navn til Mariia Madeleine Sea Svensson.

Hirse er blevet dømt flere gange. I 2019 tre måneders betinget fængsel og 80 timers samfundstjeneste for hæleri, indbrudsforsøg og ulovlig våbenbesiddelse og i 2021 fik hun to års ubetinget fængsel for hærværk, forsøg på røveri og opfordring til vold i en sag om indbrud hos en tidligere kæreste.

Karriere 
Hirse blev kendt som bogstavvender/medvært på TV 2-programmet Lykkehjulet fra 1995 til programmets slutning i 2001.

I 2006 var hun vært på TV 2's nu lukkede program Quiz Direkte. Siden 2001 har Hirse været brevkasseredaktør på ugebladet Ude og Hjemme.

Hun har også haft succes med at skrive bøger om bl.a. anoreksi og mobning.

Andet 
Hirse blev anholdt og tiltalt for hæleri for i perioden 4. juli til 15. juli 2017 at have modtaget en lang række værdigenstande, der stammede fra to forskellige indbrud i nordsjællandske feriehuse, som politiet fandt på hendes bopæl under ransagning. Hun blev igen anholdt, da gårdejer og pensioneret politibetjent Henrik Hattel fandt hende og en veninde i sin hestestald om aftenen den 31. juli 2017. Den 26. februar 2019 blev Hirse ved byretten i Helsingør dømt skyldig i alle forhold og fik en betinget fængselsdom på 3 måneder. Derudover blev hun idømt 80 timers samfundstjeneste og skulle betale sagsomkostningerne. Hun ankede dommen til frifindelse, men opgav dog i oktober sin ankesag og tog imod byrettens dom.

Den 1. februar 2021 blev Maria Hirse dømt 2 års fængsel ved retten i Svendborg. Sigtelsen lød på "hærværk, forsøg på røveri og for at have opfordret til vold". Hun ankede strafudmålingen til formildelse til Østre Landsret, men benægtede ikke de faktiske forhold. Efter en betænkningstid valgte hun dog at tage imod dommen. Hirse havde siddet varetægtsfængslet siden 11. september 2020 (hvilket tæller som allerede afsonet tid), og da hun samtidig fik konstateret kræft i fængslet, blev hun af helbredsmæssige årsager løsladt i januar 2022.

Privatliv 
Med tidligere forlægger Peter Asschenfeldt har hun datteren Victoria Asschenfeldt. Med TV3-programchef Jakob Mejlhede har hun sønnen Gabriel.

I 2010 boede hun i Charlottenlund. I 2022 var hun i kemobehandling.

Udvalgt bibliografi 
 Æblekinder (2001) 
 Få lidt stil!! (2003, roman) 
 Den 13. – en personlig beretning om mobning, (2003) 
 Bag facaden – en personlig beretning om selvværd (2005) 
 Når mad er din fjende (2010), Lindhardt og Ringhof 
 Kvinde kend dit hjerte : en bog om kvinder og hjertesygdomme (2012), Lindhardt og Ringhof

Referencer

Eksterne henvisninger 
 
 

Personer fra Allerød
Journalister fra Danmark
Tv-værter fra Danmark
Faglitterære forfattere fra Danmark
Dansksprogede forfattere fra Danmark
Fotomodeller fra Danmark
Rosenlund

Rosenlund er en gammel landsbyhovedgård, som blev kaldt Gjeltoftegaard og nævnes første gang i 1147. Rosenlund blev nu en avlsgård under Krenkerup fra 1545. Gården ligger i Toreby Sogn, Musse Herred, Guldborgsund Kommune. Hovedbygningen er opført i 1906-1907.

Rosenlund er på 191 hektar

Ejere af Rosenlund 
 (1145-1158) Biskop Rikulf I Odense
 (1158-1445) Skt. Knuds Kloster I Odense
 (1445-1465) Jens Madsen Gjøe
 (1465-1483) Henrik Jensen Gjøe
 (1483) Marine Jensdatter Gjøe gift Krummedige
 (1483-1490) Eggert Eggertsen Krummedige
 (1490-1506) Eskild Mogensen Gjøe
 (1506-1544) Mogens Eskildsen Gjøe
 (1544-1545) Birgitte Mogensdatter Gjøe gift Trolle / Albrecht Mogensen Gjøe
 (1545-1558) Albrecht Mogensen Gjøe
 (1558-1560) Anne Ottesdatter Rosenkrantz gift Gjøe
 (1560-1566) Otto Albrechtsen Gjøe
 (1566-1694) Margrethe Albrechtsdatter Gjøe gift Brahe
 (1694-1610) Peder Brahe
 (1610-1613) Axel Pedersen Brahe
 (1613-1614) Otto Pedersen Brahe / Elisabeth Olufsdatter Rosensparre gift Brahe
 (1614-1627) Elisabeth Olufsdatter Rosensparre gift Brahe
 (1627-1642) Palle Rosenkrantz
 (1642-1649) Lisbeth Jørgensdatter Lunge gift Rosenkrantz
 (1649-1650) Jørgen Pallesen Rosenkrantz
 (1650-1677) Johan Rantzau / Jørgen Rantzau / Erik Rosenkrantz / Christian Skeel
 (1677-1695) Jørgen Christiansen Skeel
 (1695-1739) Benedicte Margrethe Brockdorff gift (1) Skeel (2) Reventlow
 (1739-1750) Conrad Ditlev greve Reventlow
 (1750-1759) Christian Ditlev greve Reventlow
 (1759-1774) Juliane Christiansdatter F. C. komtesse Hardenberg-Reventlow
 (1774-1788) Carl August greve Hardenberg-Reventlow
 (1788-1840) Christian Heinrich August greve Hardenberg-Reventlow
 (1840-1842) Ida August komtesse Hardenberg-Reventlow gift (1) von Holck (2) von Gersdorff (3) D`Almaforte
 (1842-1846) Christian Ludvig Johan Dormund greve Hardenberg-Reventlow
 (1846) Ida Augusta grevinde Hardenberg-Reventlow gift (1) von Holck (2) von Gerdorff (3) D`Almaforte
 (1846-1864) Simon Dominici greve D`Almaforte-Hardenberg-Reventlow
 (1864-1867) Ida Augusta Christiansdatter grevinde Hardenberg-Reventlow gift (1) von Holck (2) von Gersdorff (3) D`Almaforte
 (1867-1885) Carl Ludvig August Rudolph greve Holck-Hardenberg-Reventlow
 (1885) prinsesse Lucie Schönaich-Carolath gift von Haugwitz
 (1885-1888) Curt Ulrich Heinrich greve Haugitz-Hardenberg-Reventlow
 (1888-1903) prinsesse Lucie Schönaich-Carolath gift von Haugwitz
 (1903-1921) Heinrich Berhard Carl Poul Georg Curt greve Haugwitz-Hardenberg-Reventlow
 (1931-1970) Heinrich Ludvig Berhard Erdmann Georg greve Haugwitz-Hardenberg-Reventlow
 (1970-2003) Rupert Gorm Reventlow-Grinling
 (2003-) Rupert Gorm Reventlow-Grinlig / Patrick Reventlow-Grinling
 (omkring 2013) Christoph Dietsche

Noter

Eksterne henvisninger 
J. P. Trap: Danmark 5.udgave, Kraks Landbrug
 Krenkerup Gods
 Rosenlund - fra Dansk Center for Herregårdsforskning 

Herregårde i Guldborgsund Kommune
Herregårde i Maribo Amt
Dobson (enhed)

En Dobsonenhed (ofte forkortet DU efter engelsk: Dobson Unit) er en enhed som benyttes til at angive ozonlagets tykkelse. En dobsonenhed svarer til 2,7×1020 ozonmolekyler pr. kvadratmeter. Et ozonlag på 0,01 mm har ved et tryk på 1 atmosfære og ved 0 °C en dobsonenhed på 1.

Enheden er opkaldt efter den engelske fysiker Gordon Dobson. Han var den første som byggede et apparatur der kunne måle ozonlagets tykkelse fra jordens overflade.

Afledte SI-enheder
Økologi
Atmosfære
Three Mile Island-ulykken

Three Mile Island-ulykken er den værste kernekraftulykke med letvandsreaktorer af vestlig type, der er sket i det 20. århundrede.

Ulykken fandt sted den 28. marts 1979 på Three Mile Island-atomkraftværket ved Harrisburg i den amerikanske delstat Pennsylvania. Ved ulykken skete der en delvis nedsmeltning af anlæggets reaktor 2. Ved den delvise nedsmeltning skete der udslip af radioaktivitet uden for den primære sikkerhedszone inden for anlægget, men der skete alene et meget begrænset udslip til miljøet uden for anlægget. Ifølge en efterfølgende rapport udarbejdet af Mitchell Rogovin ("Rogovin-rapporten") kunne der konstateres en stigning i radioaktivitet uden for værket som følge af udslip af isotoper af ædelgasserne xenon og krypton, der medførte en gennemsnitlig påvirkning af den omkringboende befolkning med 1,4 mrem. Rapporten sammenlignede dette med den årlige påvirkning på 80 mrem, der rammer beboere, der lever i højlandsområder som eksempelvis i Denver.

Se også 
 Kernekraft

Noter

Eksterne links 
 Gennemgang af ulykkens forløb på pbs.org
 Three Mile Island -- Failure Of Science Or Spin?, science.com

Kernekraftulykker
Kærgård Klitplantage

Kærgård Klitplantage er en 1.437 hektar stor plantage, der ligger mellem Vejers Strand og Henne Strand ud til Nordsøen. Den er anlagt på magre jorder, der næsten overalt er dækket af et tykt lag flyvesand.

Giftdepot

Den er især kendt for at have et af Danmarks mest forurenende giftdepoter. Forureningen er knyttet til 6 gruber, hvor Grindstedværket deponerede sit spildevand og kemiske affald i perioden 1956-1973. Fra ca. 1960 til 1965 deponerede Esbjerg Kemi også affald i området fra virksomhedens produktion af sprøjtemidler. Denne deponering fandt fysisk sted syd for Grindstedværkets deponeringer. 

Det drejer sig om ganske store mængder kemikalier, bl.a. 340 tons klorerede opløsningsmidler. De grå tankbiler kørte dagligt fra Grindstedværket via Varde til Kærgård Klitplantage. Den samlede mængde spildevand er skønnet til 286.000 m3, hvilket har medført en så stor en ophobning, at der siver adskillige tons forurenet materiale ud i Nordsøen hvert år. Forureningen består bl.a. af cyanid, tjære og tungmetaller, herunder kviksølv. I 1964 udstedte embedslægen derfor et badeforbud ved plantagen.

Indtil 1. januar 2007 havde Ribe Amt ansvaret for jordforureningen i området, men som følge af kommunalreformen overgik ansvaret til Region Syddanmark, der planlægger en større oprensning af området. I  1981 og 1988 foretog Miljøstyrelsen og Ribe Amt en oprensning af de dele af området, hvor Esbjerg Kemi deponerede sit affald.

På finansloven for 2021 er der afsat 630 millioner kroner til oprensning af Danmarks store generationsforureninger, hvor Kærgård Klitplantage er blandt de tre første der går i gang. Oprydningen er fuldt finansieret, og vil foregå i årene frem til 2025.

Fredning
Noget af Kærgård Klitplantage blev fredet i 1955, som en del af den store fredning Kærgård Klitplantage og Fiil Sø. Mere af plantagen blev fredet i 1974 på initiativ af Danmarks Naturfredningsforening, blandt andet for at sætte en stopper for områdets anvendelse som giftlosseplads. Den er også en del af Natura 2000-område  nr. 84 Kallesmærsk Hede, Grærup Langsø, Fiilsø og Kærgård Klitplantage og er både habitatområde, ramsarområde og fuglebeskyttelsesområde. 1350 hektar er dog ikke fredet.

Referencer

Se også 
 Collstropgrundene
 Høfde 42

Eksterne henvisninger 
 Regions Syddanmarks side om Kærgård Klitplantage

Grundvandsforurening
Jordforurening
Fredede arealer i Danmark
Forureningssager i Danmark
Varde Kommunes geografi
Naturområder i Danmark
Nørregård

Nørregård er en gammel hovedgård, som blev kaldt Udstolpe og nævnes første gang i 1374. Navnet Nørregård er fra 1474 og blev en avlsgård under Krenkerup i 1630. Gården ligger i Slemminge Sogn, Musse Herred, Maribo Amt, Guldborgsund Kommune.

Nørregård er på 217 hektar

I starten af 1990'erne blev selve gården og største delen af bygningerne revet ned. Tilbage er kun to bygninger.

Ejere af Nørregård 

 (1374) Jens Griis
 (1374-1386) Niels Jensen Griis
 (1386-1394) Mette Madsdatter Ketelhod gift Griis
 (1394) Mette Nielsdatter Griis gift Godov 
 (1394) Christine Nielsdatter Griis gift Skave
 (1394-1408) Jens Jepsen Skave
 (1408-1417) Lars Skytte Skave
 (1417-1432) Jep Jensen Skave
 (1432) Hille Jepsdatter Skave gift Rosensparre
 (1432-1496) Evert Truidsen Rosensparre
 (1496-1504) Hans Juel
 (1504-1555) Gedske Hansdatter Juel gift Baden
 (1555-1566) Hans Lauridsen Baden
 (1566) Karen Knudsdatter Gyldenstierne gift Baden
 (1566-1618) Christian Hansen Baden
 (1618-1630) Anne Hansdatter Baden gift von Thümen
 (1630-1642) Palle Rosenkrantz
 (1642-1652) Birgitte Pallesdatter Rosenkrantz gift Skeel
 (1652-1688) Christian Skeel
 (1688-1700) Jørgen Christiansen Skeel
 (1700) Benedicte Margrethe von Brockdorff gift (1) Skeel (2) Reventlow
 (1700-1738) Christian Ditlev greve Reventlow 
 (1738-1750) Conrad Ditlev greve Reventlow
 (1750-1759) Christian Ditlev greve Reventlow 
 (1759-1774) Juliane F. C. Christiansdatter komtesse Reventlow gift von Hardenberg
 (1774-1788) Carl August greve Hardenberg-Reventlow 
 (1788-1840) Christian Heinrich August greve Hardenberg-Reventlow 
 (1840-1842) Ida Augusta Christiansdatter grevinde Hardenberg-Reventlow gift (1) von Holck (2) von Gersdorff (3) D`Almaforte
 (1842-1846) Christian Ludvig Johan Dormund greve Gersdorff-Hardenberg-Reventlow 
 (1846) Ida Augusta Christiansdatter grevinde Hardenberg-Reventlow gift (1) von Holck (2) von Gersdorff (3) D`Almaforte
 (1846-1864) Simon Dominici greve D`Almaforte-Hardenberg-Reventlow
 (1864-1867) Ida Augusta Christiansdatter grevinde Hardenberg-Reventlow gift (1) von Holck (2) von Gersdorff (3) D`Almaforte
 (1867-1885) Carl Ludvig August Rudolph greve Holck-Hardenberg-Reventlow 
 (1885) prinsesse Lucie Schönaich-Carolath gift von Haugwitz
 (1885-1888) Curt Ulrich Heinrich greve Haugwitz-Hardenberg-Reventlow
 (1888-1903) prinsesse Lucie Schönaich-Carolath gift von Haugwitz
 (1903-1921) Heinrich Berhard Carl Poul Georg Curt greve Haugwitz-Hardenberg-Reventlow 
 (1921-1970) Heinrich Ludvig Berhard Erdmann Georg greve Haugwitz-Hardenberg-Reventlow 
 (1970-2003) Rubert Gorm Reventlow-Grinling
 (2003-) Rubert Gorm Reventlow-Grinling / Patrick Reventlow-Grinling

Eksterne henvisninger 
 Krenkerup Gods
 Om Nørregård på Statistisk-topografisk Beskrivelse af Kongeriget Danmark   3. Udgave 3. Bind : Bornholms, Maribo, Odense og Svendborg Amter

Kilder 
J. P. Trap: Danmark 5.udgave, Kraks Landbrug

Herregårde i Guldborgsund Kommune
Herregårde i Maribo Amt
Teenage Mutant Ninja Turtles III

Teenage Mutant Ninja Turtles III er den tredje og foreløbig sidste spillefilm med Teenage Mutant Ninja Turtles af Kevin Eastman og Peter Laird. Den blev lanceret af New Line Cinema i 1993.

I forhold til de to første film er denne lysnet mere op stemningsmæssigt og gjort mere børnevenlig. I modsætning til toeren har alle fire padder dog deres våben i brug. Shredder er ikke i filmen.

Handling 

Tilbage i feudaltidens Japan finder den lokale feudalherres søn et magisk scepter, der bytter ham om med April, der har fundet det selvsamme scepter i nutiden. Padderne må rejse 400 år tilbage i tiden, fra New York City i 1993 til feudaltidens Japan, for at redde hende, men de lander midt i en konflikt mellem egnens bønder og den onde feudalherre og dennes allierede, den onde våbenhandler Walker.

Medvirkende 
 Paige Turco – April O'Neil
 Elias Koteas – Casey Jones og Whit
 Stuart Wilson – Walker
 Sab Shimono – Lord Norinaga
 Vivian Wu – Mitsu
 Jim Raposa – Donatello
 Mark Caso – Leonardo
 David Fraser – Michaelangelo
 Matt Hill – Raphael
 James Murray – Splinter
 Henry Hayashi – Kenshin
 John Aylward – Niles
 Travis A. Moon – Yoshi (ikke Hamato Yoshi)

Stemmer 
 Corey Feldman – Donatello
 Brian Tochi – Leonardo
 Robbie Rist – Michaelangelo
 Tim Kelleher – Raphael
 James Murray – Splinter

Eksterne henvisninger 

 Filmsiden på den officielle Ninja Turtles-hjemmeside
 

Amerikanske film fra 1993
Film med tidsrejser
3
Actionfilm fra USA
Komediefilm fra USA
Science fiction-film fra USA
Kærgård (Varde Kommune)

Kærgård er en bebyggelse i Sydvestjylland, beliggende i Ål Sogn mellem Vejers og Henne. Bebyggelsen ligger i Varde Kommune og tilhører Region Syddanmark.

Kærgård ligger tæt på Kærgård Klitplantage og Filsø Avlsgård.

Lokaliteter i Varde Kommune
Elena Risteska

Elena Risteska (født 27. april 1986) er en makedonsk sanger hun begyndte med at synge i 2003, hvor hendes første album udkom.
I 2006 deltog Elena Risteska i Eurovision Song Contest for Makedonien.
Hun har blandt andet lavet albummet Den i Nok.

Eksterne henvisninger 

Sangere fra Nordmakedonien
Nordmakedoniens Eurovision Song Contest-deltagere
Deltagere ved Eurovision Song Contest 2006
Personer fra Skopje
Grærup

Grærup er en bebyggelse i Sydvestjylland, beliggende i Ål Sogn mellem Vejers og Børsmose. Bebyggelsen ligger i Varde Kommune og tilhører Region Syddanmark.

Grærup blev indlemmet i Oksbøl Skyde- og Øvelsesterræn i 1967-69, hvor huse og jorder i byen blev eksproprieret. Der bor derfor ingen mennesker i Grærup mere.

Ved Vestkysten 3 kilometer fra Grærup ligger sommerhusområdet Grærup Strand.

Lokaliteter i Varde Kommune
Grærup Strand

Grærup Strand er en strand og et sommerhusområde i Sydvestjylland, beliggende Ål Sogn i mellem Vejers Strand og Børsmose, direkte ud til Vesterhavet. Stedet er beliggende i Varde Kommune og tilhører Region Syddanmark. 

Området er omgivet af klitter, strand, skov og hede og grænser op til Oksbøl Skyde- og Øvelsesterræn.

Grærup Strand er et roligt område uden forretninger. Frem til 2007 havde FDM en campingplads her, som nu er lukket. Varde Kommune har afvist at give tilladelse til, at pladsen udstykkes til sommerhusgrunde.

Bebyggelsen Grærup ligger 3 kilometer inde i landet.

Lokaliteter i Varde Kommune
Lokaliteter ved Vesterhavet
Strande i Danmark
Børsmose Strand

Børsmose Strand ligger i Varde Kommune, Ål Sogn ved Børsmose ud til Vesterhavet. 

Strande i Danmark
Lokaliteter i Varde Kommune
Yakko's World

"Yakko's World" eller "Nations of the World" er titlen på en sang med tekst af Randy Rogel til melodien af "The Mexican Hat Dance". Sangen er fra den amerikanske tegnefilm, Animaniacs, og den handler om verdens lande. Yakko Warner, en af tegnefilmes tre hovedpersoner træder frem og synger alle nationerne i verden. Der er en del fejl, f.eks. er Grønland medtaget som et land og så er det en gammel sang, og der er derfor lande med, som i dag ikke eksisterer, f.eks. Tjekkoslovakiet.

I Norge har Ylvisbrødrende Bård og Ylvis fremført sangen i programmet Kamp i klaveret, der er en norsk udgave af Hit med Sangen. Sangen har desuden opnået status som et internetfænomen, blandt andet på grund af fejlene.

Sangen blev desuden sunget af Henrik Koefoed i den danske dub af tegnefilmen.

Tekst 
De første linjer i sangen lyder:

United States, Canada, Mexico, Panama, Haiti, Jamaica, Peru.
Republic Dominican, Cuba, Caribbean, Greenland, El Salvador too.
Puerto Rico, Colombia, Venezuela, Honduras, Guyana and still
Guatemala, Bolivia then Argentina and Ecuador, Chile, Brazil.
Costa Rica, Belize, Nicaragua, Bermuda, Bahamas, Tobago, San Juan, Paraguay, Uruguay, Suriname, and French Guiana, Barbados, and Guam.

Tegnefilm
Børnesange
Sange fra USA

he:אנימניאקס#השירים
Vejers

Vejers ligger i Sydvestjylland og er en bebyggelse i Oksby Sogn i Varde Kommune mellem Blåvand og Grærup. Bebyggelsen hører til Region Syddanmark.

Vejers blev indlemmet i Oksbøl Skyde- og Øvelsesterræn i 1967-69, hvor huse og jorder i byen blev eksproprieret. Der er næsten ingen huse tilbage, og der bor ingen mennesker i Vejers mere.

Ved Vestkysten 3 kilometer vest for Vejers ligger sommerhusområdet Vejers Strand. Ved stranden i yderste klitrække ligger Strandhotellet i Vejers.

Lokaliteter i Varde Kommune